CELEX: 31977R1156
Language: el
Date: 1977-05-17 00:00:00
Title: Κανονισμός (ΕΟΚ) αριθ. 1156/77 του Συμβουλίου της 17ης Μαΐου 1977 περί συμπληρώσεως του κανονισμού (ΕΟΚ) αριθ. 2731/75 «περί καθορισμού των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτου»

Avis juridique important

|

31977R1156

Κανονισμός (ΕΟΚ) αριθ. 1156/77 του Συμβουλίου της 17ης Μαΐου 1977 περί συμπληρώσεως του κανονισμού (ΕΟΚ) αριθ. 2731/75 «περί καθορισμού των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτου»  

Επίσημη Εφημερίδα αριθ. L 136 της 02/06/1977 σ. 0011 - 0011 Ελληνική ειδική έκδοση: Κεφάλαιο 03 τόμος 18 σ. 0096  Ισπανική ειδική έκδοση: Κεφάλαιο 03 τόμος 12 σ. 0155  Πορτογαλική ειδική έκδοση : Κεφάλαιο 03 τόμος 12 σ. 0155 

ΚΑΝΟΝΙΣΜΟΣ (ΕΟΚ) αριθ. 1156/77 ΤΟΥ ΣΥΜΒΟΥΛΙΟΥ της 17ης Μαΐου 1977 περί συμπληρώσεως του κανονισμού (ΕΟΚ) αριθ. 2731/75 "περί καθορισμού των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτου"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(1) όπως τροποποιήθηκε τελευταία από τον κανονισμό (ΕΟΚ) 1151/77(2), και ιδίως το άρθρο 3 παράγραφος 6,  την πρόταση της Επιτροπής,  τη γνώμη της Συνελεύσεως(3) Εκτιμώντας:  ότι ο κανονισμός (ΕΟΚ) αριθ. 2731/75 του Συμβουλίου της 29ης Οκτωβρίου 1975 περί των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτου(4), προσδιορίζει για κάθε ένα από τα κυριότερα σιτηρά, τον ποιοτικό τύπο για τον οποίο έχουν καθορισθεί οι ενδεικτικές τιμές και οι  τιμές παρεμβάσεως- ότι ο κανονισμός (ΕΟΚ) αριθ. 2727/75 προβλέπει, από την περίοδο 1977/1978, τον καθορισμό τιμής αναγωγής για τον αρτοποιήσιμο μαλακό σίτο- ότι η εν λόγω τιμή καθορίζεται επίσης για ορισμένο ποιοτικό τύπο- ότι ο ποιοτικός τύπος που καθορίσθηκε για την ενδεικτική τιμή και την τιμή παρεμβάσεως για το μαλακό σίτο, δύναται επίσης να εφαρμοσθεί στην τιμή αναγωγής για τον αρτοποιήσιμο μαλακό σίτο- ότι ενδείκνυται να συμπληρωθεί σύμφωνα με αυτό το πνεύμα ο  κανονισμός (ΕΟΚ) αριθ. 2731/75,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 1 του κανονισμού (ΕΟΚ) αριθ. 2731/75 αντικαθίσταται από το ακόλουθο κείμενο:  "Άρθρο 1 Ο ποιοτικός τύπος για τον οποίο καθορίσθηκαν η τιμή παρεμβάσεως, η τιμή αναγωγής και η ενδεικτική τιμή του μαλακού σίτου, προσδιορίζεται ως ακολούθως:  α) μαλακός σίτος υγιής, ανόθευτος και σύμφωνος προς τα συναλλακτικά ήθη, χωρίς οσμές και ζώντα παράσιτα, προσιδιάζοντος χρώματος και ποιότητος, που ανταποκρίνεται προς τη μέση ποιότητα του μαλακού σίτου που συγκομίζεται εντός της Κοινότητος υπό  κανονικές συνθήκες- β) ποσοστό υγρασίας: 16%- γ) ολικό ποσοστό των στοιχείων που δεν αποτελούν σιτηρά βάσεως αμέμπτου ποιότητος: 5%, εκ του οποίου:  - ποσοστό θραυσμένων σπόρων: 2% - ποσοστό ξένων προσμίξεων αποτελουμένων από σπόρους: 1,5% (ως προσμίξεις σπόρων νοούνται εκείνες οι οποίες αποτελούνται από σπόρους συρρικνωμένους,  σπόρους άλλων σιτηρών, σπόρους που έχουν προσβληθεί από ζώντα παράσιτα και σπόρους που εμφανίζουν  χρωματιστούς βλαστηδίου),  - ποσοστό φυτρωμένων σπόρων: 1%,  - ποσοστό διαφόρων προσμίξεων: 0,5% (οι διάφορες προσμίξεις αποτελούνται από σπόρους ζιζανίων, χαλασμένους σπόρους, καθ' εαυτό ξένες προσμίξεις, σφαιρίδια, ερυσίβη, σπόρους προσβεβλημένους από δαυλίτη, νεκρά έντομα και τμήματα εντόμων)- δ) ειδικό βάρος: 75 χιλιόγραμμα ανά εκατόλιτρο."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1977.  Ο παρών κανονισμός είναι δεσμευτικός σε όλα του τα μέρη και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Μαΐου 1977.  Για το Συμβούλιο Ο Πρόεδρος J. SILKIN  (1) ΕΕ αριθ. Ν 281 της 1.11.1975, σ. 1.,  (2) ΕΕ αριθ. Ν 136 της 2.6.1977, σ. 1.  (3) ΕΕ αριθ. Α 93 της 18.4.1977, σ. 11.  (4) ΕΕαριθ. Ν 281 της 1.11.1975, σ. 22.